มาลองร้านมีอันดับของ Wongnai.com กันบ้าง ได้ยินชื่อเสียงเรียงนามมาก็นมนานกับชาบูร้านนี้ว่าอร่อยฝุด ๆ ^^ ดูจากคนที่เข้าคิวแล้วก็พอการันตีได้ว่าคนเยอะขนาดนี้ ไม่อร่อยก็คงจ้างลูกค้ามากินแล้วล่ะ แน่นขนาดนี้

ร้านอยู่ Central World ชั้น 7 ค่ะ พอดีนัดเจอเพื่อนทานข้าวกันที่ Central World ค่ะ ตอนแรกก็ไม่ได้คิดจะกินร้านนี้ แต่เดินผ่านแล้วร้านคนแน่นมาก รวมถึงได้ไปงาน Wongnai Award จำได้ว่าร้านนี้เข้าโผรางวัล Best of Wongnai เลยเลือกทานร้านนี้ ร้านมี 2โซน(เท่าที่เห็น) มีแบบนั่งอยู่ในร้านกับนั่งนอกร้านมีระเบียงน้อย ๆ กั้น (นึกภาพหมูในคอก 555) ตาลเลือกนั่งนอกร้านค่ะ เพราะข้างในแลดูแน่น เสียงดัง พนักงานก็ต้อนรับดีนะคะแต่รับออร์เดอร์มึน ๆ ไปหน่อย ต้องพูดซ้ำ ๆ แต่ก็ดีกว่าเสิร์ฟอาหารให้เราผิดค่ะ ^^ 

ตาลเลือกทานเป็น Set Menu ค่ะ เพราะไม่อยากจัดเต็มมาก และอาจจะต้องเผื่อท้องไปใส่อย่างอื่นอีก ในเมื่อชาบูร้านนี้ดัง เลยไม่ลังเลที่จะสั่งอันที่ใกล้เคียงชาบูมากที่สุดค่ะ  นั่นคือ "สุกี้ยากี้หมูคุโรบูตะหม้อไฟ"(189.-บาท) ถ้าใครอยากทานเนื้อเพิ่มแค่ 10.-บาท เองค่ะ ในเซตก็จะมีหมูคุโรบูตะวางแผ่อยู่ในหม้อไฟกับน้ำซุปสูตรของทางร้าน เนื้อหมูค่อนข้างเยอะเลยทีเดียว ไม่รู้สึกว่ากินวิญญาณหมูหรือโดนเอาเปรียบ แล้วหม้อไฟเค้าร้อนตลอดเวลานะคะ เพราะเค้าเสิร์ฟมาพร้อมกับเตาน้อย ๆ ด้วย เพื่อรักษาความร้อน และมีข้าวญี่ปุ่น สลัดผัก มิโซะซุป และไข่ไก่ตอกมาให้ในถ้วยแล้ว 1ฟอง เพื่อเพิ่มความอร่อยให้กับหม้อไฟของเรา 

ตาลกินโดยตีไข่ให้เข้ากันแล้วราดลงไปในหม้อไฟแล้วปิดฝารอสักพักให้ไข่มันสุกนิดๆ แล้วซดน้ำซุปนี่ หืมมมมมมมม พริ้มเลยยยยย ทานกับข้าวญี่ปุ่น และผัก นี่มื้อนี้ได้ครบ 5หมู่เลยทีเดียว ส่วนเครื่องดื่มตาลสั่งเป็น "ชาขาวใบเตยว่านหางจระเข้"(35.-บาท) ขอบอกก่อนเลยว่าตอนแรกไม่ได้ตั้งใจจะสั่งแก้วนี้ แต่ที่อยากกินมันหมดเลยลองหาอะไรแปลก ๆ มาลองค่ะ แล้วก็ไม่ผิดหวัง ดื่มแล้วชื่นใจมากเลยค่ะ กับชาขาวที่มีรสไม่เข้มขมคอกลืนยากและไม่หวานมาก อีกอย่างนึงที่ตาลชอบมาก ๆ เลยคือเค้าใส่ว่านหางจระเข้เป็นวุ้น ๆ มาให้ด้วยค่ะ ติดใจจนสั่ง 2แก้ว และเพื่อน ๆ ที่ทานน้ำโค้กต้องสั่งตามเลย 555 

ดีใจมากที่ได้เก็บร้านในลิสต์ได้อีก 1ร้าน แล้ว ซึ่งแน่นอนว่าอยากกลับมาทานอีกแน่นอนแต่ต้องเป็นแบบชาบูกลุ่มใหญ่ ๆ ค่ะ ^^